Lav et referat af nedenstående tekst:

Tekst:
17-årige August Høvring Broe skæver mod uret på væggen. Om lidt slår klokken ni, og så har han fire timer til at løse yderst komplicerede matematikopgaver. Den unge mand er lidt af et unikum, når det kommer til matematik. Har han kvalificeret sig til at deltage i den prestigefyldte Nordiske Matematikkonkurrence ved at klare sig ekseptionelt godt i de forudgående Georg Mohr-konkurrencer. Og August Høvring Broe lægger da heller ikke fingrene imellem - han er tosset med matematik. - Det er så fedt, når man sidder med en opgave og resultatet går op for en, og man kan få den løst, siger den unge matematiker. Da Georg Mohr-konkurrencens første runde løb af stablen i november sidste år, var det med deltagelse af omkring 20.000 elever, hvor hundredevis var fra af danske gymnasier. Det tal er skåret væsentligt ned til konkurrencen torsdag, hvor cirka 20 danske elever kæmper for at gå videre til næste runde, og dermed måske blive udtaget til det danske matematiklandshold, der skal dyste i Den Internationale Matematikolympiade i Japan til sommer. Aldrig sket før Som prøvevagt sidder Nikolaj Hess-Nielsen. Foruden at være lektor og Ph.D i matematik er han også Aalborg Katedralskoles tovholder på konkurrencen. Han mindes ikke, at nogen elev nogensinde er kommet så langt i konkurrencen som August Høvring Broe. Georg Mohr-konkurrencen er populær blandt eleverne med matematik på A-niveau. - Der er mange, der synes, det er sjovt at være med, men der er ikke så mange, der klarer sig godt. Det er svært at klare sig godt, siger han. Særligt på det stadie August Høvring Bro skal dyste på torsdag. - Nu er vi ude i noget svær matematik. Nu er det ikke længere nok med gymnasiematematik for at klare sig, siger Nikolaj Hess-Nielsen. Eleverne i Finland laver opgaverne senere på dagen end de øvrige nordiske lande, så derfor kan vi ikke gå i detaljer med opgavesættet, men sådan her forklarer August Høvring Broe opgavetypen: - Jeg plejer at kalde det for ubrugelig matematik, siger August Høvring Broe med et glimt i øjet og fortsætter: - Det er meget talteori, geometri og koncepter, man aldrig nogensinde vil få brug for i virkeligheden. Sådan noget med at primfaktorisere og sådan nogle ting. Men det er noget mega fedt matematik, siger han. Stolt lærer Caroline Ryge Carlsen er matematiklærer i den klasse, August Høvring Broe går i. Hun er på ingen måde overrasket over, den unge mands succes i forbindelse med konkurrencerne. - August er en sindssygt dygtig elev, som har et virkelig højt fagligt niveau, siger hun. Hun fortæller også, at det ikke altid er en nem opgave at have en elev i klassen, der er så dygtig, som han er, fordi han nemt kan komme til at kede sig. - Han kan jo stoffet inden jeg præsenterer det. Det har han kunnet nærmest lige fra han begyndte herinde, sige Caroline Ryge Carlsen. Men den unge mands solide matematikforståelse kommer også andre til gode. - Hans klassekammerater har et sindssygt højt niveau, fordi han er god til at hjælpe dem. Vi er næsten to lærere, kan man sige. Eller i hvert fald to til at hjælpe med tingene, siger hun og smiler. Store oplevelser i sigte Hvis August Høvring Broe klarer sig godt, kan der være store oplevelser i sigte. - Så skal der sættes et hold til Baltic Way, som er en matematikkonkurrence i Tyskland, og der skal sættes et landshold, der skal med til den Internationale Matematikolympiade i Japan, siger Nikolaj Hess-Nielsen. Uanset udfaldet, så er August Høvring Bro allerede godt tilfreds. - Det vil være super fedt at gå videre og se, hvor langt jeg kan komme, men det er også klart, at det allerede er gået godt for mig, og at jeg allerede er nået langt, siger han. Hvis du vil se, om August Høvring Bro klarer sig videre i konkurrencen kan du læse mere på hjemmesiden Georgmohr.dk .

Referat:
En ung aalborggenser har kvalificeret sig til Den Nordiske Matematikkonkurrence, og vejen dertil har været brolagt med lumske regnestykker og kompleks geometri. Lige som han bedst kan lide det.